open-index/open-wikipedia-markdown huggingface dataset:
Myntkabinettet

**Myntkabinettet** eller **Universitetets Myntkabinett** er en norsk numismatisk museumssamling og et tidligere museum som ble opprettet av Universitetet i Oslo i 1817. I 1999 ble Myntkabinettet en del av Universitetets kulturhistoriske museer sammen med Oldsaksamlingen (med Vikingskipshuset) og Etnografisk museum. I 2004 ble navnet endret til Kulturhistorisk museum. Museumsavdelingen holder til i Historisk Museum i Frederiks gate i Oslo sentrum. Myntkabinettet har over 200 000 norske og utenlandske mynter, medaljer, pengesedler og annet fra 650 f.vt. til i dag.

## Historikk

Myntkabinettet ble etablert gjennom et innkjøp av en samling på over 6&nbsp;000 antikke mynter. Initiativet kom fra universitetsbibliotekar Georg Sverdrup. Samlingen ble kjøpt fra Den Kongelige Mønt- og Medaillesamling i København, og var deres dubletter. Samlingens andre bestyrer var C.A. Holmboe. I hans tid økte samlingene til over 43&nbsp;000 gjenstander. 

Oldsaksamlingen og Myntkabinettet holdt fra begynnelsen til i universitetets forskjellige bygninger i Oslo, men da universitetsbygningene ved Karl Johans gate stod ferdig i 1852, flyttet samlingene inn i Urbygningen. Da Historisk museums nybygg åpnet i 1904, flyttet begge museene dit. 

## Samlinger

Museet inneholder i dag over en kvart million gjenstander fra hele verden, blant annet:

* Fridtjof Nansens og Roald Amundsens samlinger av medaljer og ordener 
* Kinesiske mynter fra samlingen til Frederik Schjøth (Christian Fredrik Wyller Schjøth, 1846–1935), kinesisk generalkonsul og numismatiker
* 25&nbsp;000 greske og romerske mynter
* 7&nbsp;000 europeiske vikingtidsmynter
* 40&nbsp;000 norske vikingtid- og middelaldermynter fra skattefunn og funn under norske kirkegulv
* Samlinger av norsk, europeisk og mynt fra øvrige verden 
* Pengesedler og medaljer og ordensutmerkelser fra hele verden

## Referanser


## Eksterne lenker
* 100 år med Historisk museum, Historisk museums historie, fra forskningsmagasinet *Apollon*
Ross Halfin

**Ross Halfin** (født 1957) er en engelsk musikkfotograf.  

Han begynte sin karriere på 70-tallet, og har jobbet med band og artister som Led Zeppelin, Jeff Beck, Aerosmith, Iron Maiden, Def Leppard, Guns N' Roses, AC/DC, Black Sabbath, Metallica, The Who, ZZ Top med flere. 

## Biografi
Halfin er født og oppvokst i Wimbledon Chase i London. Han ønsket opprinnelig å bli kunstner, og begynte på Wimbledon School of Art i 1975, der han studerte maleri. Han mistrivdes på skolen og syntes det var mer interessant å fotografere konserter og band, som The Who; blant de første han fotograferte – selv mener han at han ble fotograf nærmest ved en tilfeldighet.

Han begynte karrieren som frilansfotograf for Sounds Magazine i 70-åra, og fotograferte nye band som Def Leppard og Iron Maiden. Han fortsatte hos det britiske rockemagasinet Kerrang! og andre høyt profilerte blader, blant annet Q, Mojo og Classic Rock.

### Naturfoto
I tillegg til bandfotografiene, er han også kjent for sine landskapsfotografier fra hele verden, spesielt fra orientalske land.

### Brudd på opphavsrett
I 2025 gikk en privat samler til sak mot Halfin, etter at han hadde solgt trykk fra en Lynyrd Skynyrd-konsert som sine egne og det senere ble avslørt at en annen fotograf hadde tatt bildene. Halfin innrømmet forholdene via sin advokat, og ble dømt til å betale 61 241 dollar i erstatning for økonomisk tap og straffeskadeerstatning, samt advokathonorarer og saksomkostninger.

## Utstillinger

* *The Age of Rock*, 2015, Flo Peters Gallery, Hamburg, Germany
* *The Ultimate Metallica*, 2010, Blender Gallery, Sydney, Australia
* *Made of Metal*, 2005, Proud Galleries, London, England

## Bøker

* *Iron Maiden: Running Free - The Official Story of Iron Maiden*, 1984, Zomba Books
* *Iron Maiden: A photographic history*, 1988
* *The Photographer's Led Zeppelin*, 1995
* *Fragile: Human Organs*, 1996
* *Metallica*, 1996
* *Ross Halfin's Work: Bon Jovi*, 1996
* *Maximum Who: The Who In The Sixties*, 1996
* *Iron Maiden*, 2008, Vision On Publishing
* *The Ultimate Metallica*, 2010
* *Def Leppard: The Definitive Visual History*, 2011
* *Sojourner: Ross Halfin Travels*, 2011, Genesis Publications
* *Metallica: The Black Album in Black & White*, 2021
* *Pete Way by Ross Halfin*, 2021
* *Ritchie Blackmore by Ross Halfin*, 2021
* *Led Zeppelin Vinyl: The Essential Collection book*, 2021
* *Edward Van Halen By Ross Halfin*, 2021
* *Randy Rhoads by Ross Halfin*, 2021
* *Listen to Whitford by Ross Halfin*, 2021
* *The Black Crowes by Ross Halfin*, 2022
* *WASP by Ross Halfin*, 2022
* *The Collection: Slash*, 2022
* *Bon Jovi by Ross Halfin*, 2023
* *Pronounced: A Photographic History Of Lynyrd Skynyrd*, 2023
* *Queensrÿche by Ross Halfin*, 2024
* *Velvet Revolver by Ross Halfin*, 2024

## Referanser


## Eksterne lenker
*
Ken Anderson (fribryter)

**Kenneth** «**Ken**» **Anderson** (født 6. mars 1976 i Green Bay), bedre kjent som **Ken Kennedy** eller **Mr. Kennedy**, er en amerikansk fribryter i Total Nonstop Action Wrestling under navnet **Mr. Anderson**], men er mest kjent for sin tid i WWE. Han er tidligere WWE United States Champion. På WrestleMania 23 vant han Money in the Bank-kampen, og mottok dermed en tittelkontrakt. Han tapte derimot denne kontrakten til Edge på en episode av *[[Raw]]*.
Han er nåværende Han har vært tungvektsmester i Total Nonstop Action(TNA).

## Referanser


## Eksterne lenker
* 
*
Kiribatis riksvåpen

**Kiribatis riksvåpen** består av et skjold der den øvre delen er rød med en gullfarget fregattfugl (*Fregata minor*) som flyr over en oppadstigende sol. Den nedre delen er blå med tre horisontale bølgeformede striper som representerer havet og de tre øygruppene; Gilbert-, Phoenix- og Linjeøyene. De 17 solstrålene representerer de 16 Gilbert-øyene og Banaba. På båndet under skoldet står valgspråket: 
«TE MAURI TE RAOI AO TE TAMBOMA» «*Helse, fred og velstand*». Riksvåpenets motiv finnes også på Kiribatis flagg.
Hans Reynolds

**Hans Reynolds** (1876–1933) var journalist, skribent, lyriker og statsstipendiat. Han huskes blant annet for sine viser og dikt fra hjembyen, blant annet Porsgrunnssangen.

Han tok middelskoleeksamen i 1892, og dro deretter til sjøs. Senere arbeidet han som journalist i Varden, i Vestfold i Sandefjord og i Porsgrunds Tidende, hvor han også var den første redaktøren, i 1899. Senere skrev han i flere år for Norske Intelligenssedler. 

Reynolds debuterte som lyriker med *Sange og stemninger* (1899), og ga ut i alt fire diktsamlinger. Etter hvert forlot han journalistyrket og levde som fri forfatter og foredragsholder, fra 1919 som statsstipendiat. 
Reynolds besøkte tidligere norske områder (Island, Grønland, Færøyene) og ga ut reiseskildringer derfra under fellestittelen *Hjaa gamalt norskt folk*. Han var også engasjert i Grønlandssaken, i norrønt samhold og i målsaken. Han var i årene 1929-32 redaktør av tidsskriftet *Norrøna* (Tidsskrift fyr norrøn samvinna). Han fikk Melsomprisen i 1927.

## Litteratur

* *Sange og stemninger* (1899) – Digital versjon: http://www.porsgrunn.folkebibl.no/bok/reynolds/sange.html 
* *Folkekamp* (1905) – Digital versjon: http://www.porsgrunn.folkebibl.no/bok/reynolds/folkekamp.html 
* *Telerne i den norske her-soga* (1909)
* *Heimlege tonar* (1911)
* *Dagsens dikt* (1920)
* *Hos gammelt norsk folk * (1905, frå Færøyane) 
** *Færøyarne – hjaa gamalt norskt folk* (utvidet utg., 1923)
* *Island – hos gammelt norsk folk* (1907)
* *I vesterveg : hjaa gamalt norskt folk III : ferdaskildringar fraa Hebridarne, Orknøyarne, Shetland, Irland og Man* (1912)
* *Gimsøy kloster ved Skien* (1917)
* *Tilsjøs og iland : skisser fra en kystby* (1920)
* *Ferdaminne frå Søre-Jylland* (1925) 
* *Grønland. Vestre bygdi* (1926).
* *Porsgrunns-maal : Ordsamling og Porsgrunnsviser * (1952) (Ny utg 1980 ISBN 82-90068-05-0)

;Om ham
* Hirth, Eirik. «Hans Reynolds» I: *Norsk aarbok*; 1933
* Haugholt, Karl. «Hans Reynolds og hans Porsgrunnsviser» I: *Edda*; 1947

## Eksterne lenker
* porsgrunn.folkebibl.no  biografi
* aasentunet.no biografi
Saint-Étienne

**Saint-Étienne** er en kommune i departementet Loire i regionen Auvergne-Rhône-Alpes sentralt i den østlige delen av Frankrike, 60&nbsp;km sørvest for Lyon. Byen er *prefecture* (hovedstad) i departement Loire i Massif Central.

Byen har et folketall på omtrent 180&nbsp;000, mens storbyområdet i en folketelling i 1999 hadde 321&nbsp;702 innbyggere. Innbyggere i Saint-Étienne kalles *stéphanois* på fransk. De har fått dette navnet fordi «Etienne» er den franske utgaven av det greske navnet *Stephanos*.

## Geografi
Byen ligger ved hovedveien mellom Toulouse og Lyon som går gjennom Massif Central.

## Historie
På 1500-tallet hadde Saint-Étienne en våpenfabrikk, som gjorde byen til en viktig plass, men fra 1600-tallet ble det også laget sløyfer og dekorativ utsmykking her. Under den franske revolusjonen ble byen kalt **Armeville** («Våpenbyen») på grunn av våpenfabrikken. Senere ble gruvedrift etter kull en viktig næring i byen, og i nyere tid er byen kjent for produksjon av sykler. Saint-Étienne ble sete for et postkontor fra 1825 og fra 1832 en radiolinjestasjon. Byen utviklet seg ikke i særlig grad før på 1800-tallet.

Den første halvdelen av 1800-tallet var byen den viktigste byen i et arrondissement i departement Loire, med et folketall i 1832 på 19&nbsp;672. Da industrien kom til byen steg folketallet raskt til 110&nbsp;000 i 1880. Det var denne veksten som gjorde at byen ble prefecture 25. juli 1855.

## Utdanning
* EM Lyon

## Referanser


## Eksterne lenker
* 
* Kommunedata INSEE
* Turisme
* Saint Etienne Metropole
* Cite du design
Fylkesvei 5158

**Fylkesveg 5158** går mellom Fana i Bergen og Drange i Bjørnafjorden.

Frem til 2019 hadde veien betegnelsen fylkesvei 163 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Calogero

**Calogero**, egentlig **Calogero Maurici** (født 30. juli 1971 i Échirolles), er en fransk musikkartist. Han både synger, spiller bassgitar og piano. Han komponerer sin egen musikk, men skriver ikke tekstene sine selv. 

Han begynte sin karrière som musiker som 16-åring med bandet Les Charts, som ga ut fem album. Gruppen spilte sammen fra 1987 og frem til 1997. To år senere utkom hans første soloalbum, *Au milieu des autres*, og siden har han gitt ut tre studioalbum og ett konsertalbum. 

Han er blitt flere utmerkelser til del, blant annet årets mannlige artist under Victoires de la musique i 2004.

## Diskografi
* *Au milieu des autres* (1999)
* *Calogero* (2002)
* *Calog3ro* (2004)
* *Live 1.0* (2005)
* *Pomme C* (2007)

## Referanser


## Eksterne lenker
* 
* 
* 
*
New Zealands riksvåpen

**New Zealands riksvåpen** er fra 1911 og ble noe modifisert i 1956. Før 1911 brukte New Zealand samme riksvåpen som Storbritannia. 

Riksvåpenet er et skjold som er to ganger kløvd,1. felt er delt av rødt og blått, som symboliserer landets nordre øyer, med i øvre felt fire femtakkete, røde og sølvkantede stjerner plassert som Sydkorset og som også finnes i New Zealands flagg, og i nedre felt et gull kornnek for landbruk. Skjoldets 2. felt er sølv med tre svarte gamle seilskuter som representerer landets handel og immigranter. Det 3. feltet er delt av rødt og blått, som symboliserer landets sydlige øyer, med i øvre felt et opphengt gull bukkeskinn for dyrehold, og i nedre felt to krysslagte gull hammere for gruveindustri. 

Skjoldholdere er en blond, hvitkledt europeisk kvinne som holder New Zealands flagg, og en innfødt Māori-høvding med en *taiaha* (Māori stav). Over skjoldet en svevende engelsk kongekrone. Under skjoldet et postament i form av to krysslagte Cyathea dealbata-blader og på disse et bånd med teksten *New Zealand*
Fylkesvei 5192

**Fylkesveg 5192** går mellom Midtun og Totland/Riple i Bergen. Veiens lengde er 6,8&nbsp;km.

Frem til 2019 hadde veien betegnelsen fylkesvei 183 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Trefoil

**Trefoil** er et olje- og gasselskap som er registrert på Bermuda og notert på Oslo Børs. Selskapet driver innsamling av data og feltutvikling i Argentina, og har også inntekter fra oljeproduksjon der.

## Historikk

Selskapet ble etablert 13. november 1997 som *Norbay Oil International Limited*. Den 16. juni 1998 skiftet selskapet navn til *Norbay Oil Limited* og den 13. desember 1999 til Trefoil Limited.

## Eksterne lenker
* Hjemmeside
Eltek

**Eltek AS** er et norsk selskap som produserer strømforsyningsenheter (hovedsakelig likerettere) til applikasjoner innen telekom og industri.

Ved siden av har Eltek også fokusert på alternative energikilder for telekom. Dette representerer en stadig større del av det globale markedet.

HE (High Efficiency)-teknologien er også i bruk på andre områder, som ladere for elbiler. Et annet forretningsområde er nett-tilkoblede vekselrettere.

I 2015 ble Eltek kjøpt opp av Delta Electronics, og tatt av Oslo Børs (OSEBX).

## Eksterne lenker
*
Fylkesvei 5302

**Fylkesvei 5302** går mellom Morvik og Åstveit i Bergen kommune.

Frem til 2019 hadde veien betegnelsen fylkesvei 241 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Arne Repål

**Arne Repål** (født 26. juni 1956) er utdannet psykologspesialist, forfatter og foredragsholder. Han er utdannet psykolog ved Universitetet i Bergen i 1982. Han er godkjent veileder i kognitiv terapi. Repål er tidligere fagsjef/fagdirektør ved Psykiatrien i Vestfold HF (2001 - 2014). Han jobber nå i 50% stilling som Spesialrådgiver OU ved Klinikk psykisk helse og rusbehandling, Sykehuset i Vestfold HF. Han er også redaktør for *[http://tidsskrift.kognitiv.no/ Tidsskrift for Kognitiv Terapi]*. Han har deltatt i ulike nasjonale arbeidsgrupper. Ved siden av egne bøker har Repål bidratt med kapitler i ulike fagbøker og skrevet fagartikler og fagessay innen ulike emner i forskjellige tidsskrifter.

## Bøker
* 1997 *[https://www.aschehoug.no/nettbutikk/trange-rom-og-apne-plasser-aco.html Trange rom og åpne plasser] : hjelp til mestring av angst, panikk og fobier*, sammen med Torkil Berge (Flere nye reviderte utgaver)
*1999 *[https://www.fagbokforlaget.no/Mestring-av-psykoser/I9788245008340 Mestring av psykoser]: Psykososiale tiltak for pasient, pårørende og nærmiljø*, sammen med Helge Jordahl. (Fagbokprisen) (Ny redigert utgave 2009)
*2000 *[https://www.gyldendal.no/Faglitteratur/Psykologi/Generell-psykologi/Den-indre-samtalen Den indre Samtalen]*, sammen med Torkil Berge. (Flere nye reviderte utgaver).
*2002 *[https://www.aschehoug.no/nettbutikk/lykketyvene-1-aco.html Lykketyvene] : Hvordan overkomme depresjon*, sammen med Torkil Berge. (Flere nye reviderte utgaver). (Arthur Holmeslands pris for sakprosa)
*2004 *[https://www.bokkilden.no/populaermedisin-og-helse/angst-arne-repaal/produkt.do?produktId=147435 Angst].* Stiftelsen Psykiatrisk Opplysning
*2008 ''Håndbok i kognitiv terapi'',  redaktør og bidragsyter sammen med Torkil Berge
*2011 *[https://www.fagbokforlaget.no/En-annen-virkelighet/I9788245010831 En annen virkelighet] *, sammen med Helge Jordahl
*2012 *[https://www.haugenbok.no/Fagboeker/Generell-pedagogikk/Sjalusi/I9788203390623 Sjalusi]. Kjærlighetens skyggesider*
*2015 *[https://www.gyldendal.no/Faglitteratur/Psykologi/Generell-psykologi/Haandbok-i-kognitiv-terapi2 Håndbok i kognitiv terapi] .* Ny revidert og endret utgave*.* Redaktør og bidragsyter sammen med Torkil berge
*2019 *[https://www.gyldendal.no/Faglitteratur/Psykologi/Klinisk-psykologi/Veiledet-internettbehandling Veiledet internettbehandling].* Sammen med Tine Nordgreen.

## Priser

* 1999 Fagbokprisen 
* 2002 Arthur Holmeslands Pris for Sakprosa (Aschehoug)
* 2007 Akuttpsykiatriprisen
Marianne Birthler

**Marianne Birthler** (født 22. januar 1948 i Berlin) er en tysk borgerrettsforkjemper og tidligere politiker for De grønne. Fra 2000 til 2011 var hun føderal kommissær for Stasi-arkivene (*[[Bundesbeauftragter für die Stasi-Unterlagen]]*), med ansvar for å forvalte de omfattende etterlatenskapene etter den tidligere overvåkningsorganisasjonen i DDR.

## Liv og virke
### Bakgrunn
Marianne Birthler ble født i den sovjetiske sonen (snart etter konstituert som staten DDF) og tilhørte en sosialdemokratisk arbeiderfamilie. I 1966 fullførte hun gymnaset, og studerte utenrikshandel frem til 1972. 

### Karriere
#### I Øst-Tyskland
Hun arbeidet innen DDRs utenrikshandel frem til 1976, da hun bestemte seg for å bryte over tvert og utdanne seg til kateket i den lutherske protestantiske kirke. Hun ble så ansatt som ungdomssekretær i kirken i Berlin. Birthler engasjerte seg tidlig i *Initiativgruppe für Frieden und Menschenrechte* og la ikke skjul på sin opposisjonelle holdning overfor DDR-staten. 

I 1986 var hun en av grunnleggerne av arbeidsgruppen *Solidarische Kirche*, som krevde demokratisering av kirken og samfunnet i DDR. 

#### Fra Tysklands samling
Hun ble innvalgt i Folkekammeret ved det første demokratiske valget til DDRs parlament i 1990, og var leder for De grønnes gruppe i parlamentet frem til oppløsningen av DDR i oktober samme år. Fra 3. oktober til det føderale valget 2. desember var hun medlem av Forbundsdagen.

I oktober 1990 ble Marianne Birthler innvalgt i landdagen i Brandenburg for De grønne, og i november samme år ble hun utdannelsesminister i Brandenburg. Sommeren 1992 la hun ned sitt landdagsmandat, og 29. oktober samme år gikk hun av som minister. Hun ble kort etter valgt til talskvinne, dvs. partileder, for Bündnis 90/Die Grünen. I 1995 fikk hun Tysklands fortjenstkors.

Marianne Birthler etterfulgte i september 2000 Joachim Gauck som *Bundesbeauftragte für die Unterlagen des Staatssicherheitsdienstes der ehemaligen Deutschen Demokratischen Republik*, og har i den egenskap ansvar for forvaltningen av det tidligere Stasis omfattende arkiver og bearbeidelsen av Stasi-uretten på vegne av den føderale regjeringen. 27. januar 2006 ble Birthler bekreftet i stillingen av Forbundsdagen med stort flertall. Bare etterfølgerpartiet til det tidligere kommunistpartiet i DDR, Die Linkspartei, stemte mot.

Marianne Birthler var tidligere gift med dyrlegen og politikeren Wolfgang Birthler, og har tre døtre.

## Referanser


## Eksterne lenker
* 
*
Det berbiske latinske alfabetet

**Det berbiske latinske alfabetet** er en versjon av det latinske alfabetet brukt for å skive de nordlige berbiske språk og særlig kabylsk. Det bruker 23 standardbokstaver, syv modifiserte bokstaver og låner to bokstaver fra det det greske alfabetet.  

## Standard latinske bokstaver

## Modifiserte latinske bokstaver og 2 greske tegn




## Andre fenomener

For kabylske:
*tt=ts
*zz=dz

## Bibliografi

* Kamal Nait-Zerrad.  *Grammaire moderne du kabyle, tajerrumt tatrart n teqbaylit*. Editions KARTHALA, 2001. ISBN 978-2-84586-172-5

## Se også
*Det latinske alfabetet
Mauser BK-27

**Mauser BK-27** (også kjent som **BK27** eller **BK-27**) hvor BK er en tysk forkortelse for «Bordkanone», er en tysk 27 mm maskinkanon. 

Den er utviklet og produsert av Mauser, som nå er en del av Rheinmetall. Den ble utviklet på slutten av 1960-tallet i forbindelse med utviklingen av et flerbruks jagerfly, som til slutt ble til Panavia Tornado.

BK-27 er en gassdrevet kanon som avfyrerer ammunisjon i kaliber 27x145 mm, med en prosjektilvekt på 260 gram. Ammunisjonen er i belter, men en ny versjon (BK-27 Linkless) uten belter har blitt utviklet for Eurofighter. Mauser BK 27 blir brukt i Panavia Tornado, Alpha Jet, JAS 39 Gripen, og Eurofighter Typhoon. Det finnes også versjoner for bruk på skip, MN 27 GS og MLG 27 som blir brukt på skip i den tyske marinen.
Albanias riksvåpen

**Albanias riksvåpen** består av et rødt skjold med en tynn gul bård rundt, med en sort dobbeltørn og over hjelmen til Gjergj Kastriot Skanderbeg. Det nåværende våpenet ble innført 31. juli 2002.
Dejan Stanković

**Dejan Stanković** (født 11. september 1978) er en serbisk fotballtrener og tidligere fotballspiller som er hovedtrener for den ungarske klubben .

## Historie
Dejan Stanković vokste opp i Zemun, som er en bydel i Beograd, faren Borislav og moren Dragica har begge en bakgrunn i fotballen. Han debuterte for Røde Stjernes seniorlag i 1994 mot FK Buducnost Podgorica. 

## SS Lazio
Stanković ble solgt til SS Lazio i 1998 for en sum av 7.5 millioner euro. Han spilte for Lazio i 6 sesonger der han blant annet vant Serie A i 2000, Coppa Italia i 2004, og cupvinnercupen i 1999.

## Inter Milan
I 2004 signerte han for Inter der han ble gjenforent med tidligere manager og medspiller Roberto Mancini, og i februar samme år debuterte han mot AC Siena. Han spilte sin kamp nr. 100 for klubben i 2006. Stanković spilte for Inter til 2013.

## Referanser


## Eksterne lenker
* 
* Dejan Stanković
Modest Mouse

**Modest Mouse** er et amerikansk indierockband som ble dannet i 1993. Frontfiguren Isaac Brock har også et sideprosjekt med gruppa Ugly Casanova. Bandet debuterte med albumet *Sad Sappy Sucker* i 1994 og har gitt ut totalt sju album.

## Diskografi
* *Sad Sappy Sucker* (1994)
* *This Is a Long Drive for Someone with Nothing to Think About* (1996)
* *The Lonesome Crowded West* (1997)
* *The Moon & Antarctica* (2000)
* *Good News for People Who Love Bad News* (2004)
* *We Were Dead Before the Ship Even Sank* (2007)
* *Strangers to Ourselves* (2015)
* *The Golden Casket* (2021)

## Referanser


## Eksterne lenker
* 
* 
* 
*
ELT

**ELT** er forkortelse brukt i flere sammenhenger:

* Eltek, et norsk firma i teleindustrien
* Uttrekk, lasting og transformasjon (engelsk: *extract, load, transform*, ELT), en alternativ metode til ETL, som begge er brukt innen virksomhetsetterretning
* Extremely Large Telescope, et jordbasert teleskop under bygging i Chile
* Nødpeilesender (*emergency locator transmitter*, ELT), en type radiosender som vanligvis er brukt i fly
Itera

**Itera** er et teknologiselskap som er notert på Oslo Børs. Selskapet leverer tjenester og løsninger i tverrfaglige team til kunder innen ulike bransjer som bank, finans, media, offentlig sektor, helse og telekommunikasjon. 
Konsernet har om lag 650 ansatte og virksomhet i Norge, Danmark, Island, Slovakia og Ukraina.

## Referanser


## Eksterne lenker
* 
* Itera i Norge
* Itera i Danmark
* Datterselskapet Ciceros hjemmeside
* Datterselskapet Compendias hjemmeside
Islands riksvåpen

**Islands riksvåpen** «*Skjaldamerkið*» består av et blått skjold med et rødt kors lagt på et sølv kors. Fire *landvættir* er skjoldholdere som «verner» skjoldet og symboliserer Island, tyren *Griðungur* verner den sørvestre delen av landet, ørnen *Gammur* den nordvestre, dragen *Dreki* den nordøstre og kjempen *Bergrisi* verner den sørøstre delen av Island.

## Historikk

Det antatt tidligste våpen for Island var et skjold med tolv horisontale strenger eller delinger, alternerende blå og sølv, som kanskje representerte islands tolv tingsteder. Det er rekonstruert på grunnlag av et våpen for «roi d'illande, (kongen av Island, egentlig den norske konges representant, jarlen Gissur Þorvaldsson), i Wijnbergen-våpenboken fra om lag 1280. Det kombinerer samveldets rekonstruerte våpen med en modifikasjon av den norske kongens våpen; skjold med tolv strenger, vekselvis blå og sølv under et gull skjoldhode med over det hele en opprett rød løve, som holder en svart øks med rødt skaft. Løven er hentet fra Norges riksvåpen, men er fremstilt uten krone. 

Et islandsk offisielt segl med en klippfisk som sentralmotiv er kjent fra 1560, og kan ha vært benyttet tidligere. Som en del av den danske kongens våpen inngår Islands sølv klippfisk med gull krone på rød bunn 1592 – 1903. Fra 1903 ble klippfisken byttet ut med en sølv falk på blå bunn.

1919 ble flagget for første gang tatt i bruk som riksvåpen. Våpenet ble beholdt da Island ble republikk, men landvettene fikk en annen utforming. Den nåværende formen ble vedtatt 17. juni 1944.


Fil:Coat_of_arms_of_the_Icelandic_Commonwealth.svg|Antatt våpen for det islandske samveldet(islandsk *þjóðveldið* (930 -) 1262
Fil:Coat of arms of King of Iceland (13th century).svg|Våpen for «roi d'illande» i Wijnbergens våpenbok ca. 1280. Brukt av jarlen Gissur Þorvaldsson som representant for Norges konge Håkon Håkonsson, med «norsk løve».
Fil:Iceland stockfish coa.svg|Klippfiskvåpenet, kjent fra 1560, del av Danmarks riksvåpen fra 1592 til 1903.
Fil:Coat of Arms of Iceland (1904).svg|Den islandske falken fra 1903.
Fil:Kingdom_of_Iceland_Coat_of_Arms.svg|Kongeriket Islands riksvåpen 1919-1944
Fil:Royal coat of arms of Denmark (1903–1948).svg| Danmarks store riksvåpen 1903-1948. Sølv falk i nedre høyre hjørne symboliserer Island.


## Litteratur
* Paul Warming: «L'apparition de la Hache dans les armes de Norvége», *Archivum Heraldicum*, No 3-4/1954
* Hallvard Trætteberg: «Norge, Island, Man og Orknøyene», *[[Heraldisk Tidsskrift]]*, bind 2, side 450-467, København 1965-1969 (Islands våpen i Wijnbergen våpenrullen)
* Ottfried Neubecker: *Heraldik. Kilder, brug, betydning*, København 1979 (oversatt og bearbeidet for Skandinavia av Nils G. Bartholdy)
* E. Svane: *Det danske Rigsvåben og Kongevåben*, Odense 1994

## Referanser
Slovakias riksvåpen

**Slovakias riksvåpen** er i et rødt skjold et sølv dobbeltkors oppvoksende fra et oppvoksende, blått treberg.

Korset er hentet fra kong Béla III av Ungarns våpenskjold 1190.
 
Treberget er en stilisert fremstilling av fjellene Tatra, Mátra og Fatra, den vestligste delen av fjellkjeden Karpatene. Fjellene ble første gang benyttet i kong Ladislaus V av Ungarns våpen 1301.

Riksvåpenet er på Slovakias flagg. Ungarns riksvåpen inneholder de samme figurene med tillegg av andre figurer.
Haga Idrettsforening

**Haga Idrettsforening** (stiftet 10. mai 1914 som *Haga Fotballklubb*) er en idrettsforening fra Haga i Nes i Akershus, som driver med fotball, håndball, ski og friidrett. 

## Historikk
Klubben ble stiftet i 1914 som *Haga Fotballklubb* og skiftet navn til *Haga Idrettsforening* i 1921.

## Anlegg
Haga Stadion består i dag av: En fotballbane med gress, en 1 friidrettsbane med rødstubbdekke, en treningsbane med grus og flomlys, 3–4 minibaner i fotball med gress samt treningsområder, en bane for sandvolleyball, en lysløype 2,5 km i skog og rundt treningsområdene, et klubbhus med kontor, kjøkken, møterom, kiosk, lagerboder, 4 garderober, 2 dommergarderober, div. vaskerom, et kombinert lagerhus og kontorbygg med plass for snøscootere, gressklippere og alt friidrettsutstyr, en akebakke med lys, et område for skileik, flere områder for lek og klatring og et flerbruksanlegg med håndballbane, tennisbane, volleyball og 

Etableringen av anlegget ble gjennomført ved hjelp av spillemidler, kommunale midler og dugnader på slutten av 1980-tallet. Haga IF har driftet anlegget ved bruk av egne midler og kommunale midler til vedlikehold av idrettsanlegg. I løpet av de siste årene er grusbanen rustet opp med bedre dekke, samt flomlys. Dette har idrettslaget kostet selv. Vedlikehold og drift av anlegget ivaretas av klubbens medlemmer på dugnad, samt noe innleid hjelp til plenlufting og større arbeider.

## Fotball
Haga har et seniorlag i 8. divisjon. I tillegg har klubben flere lag i aldersklassene 7-12 år. I aldersklassene 13-19 år samarbeides det med Raumnes & Årnes IL og Hvam IL i klubbsamarbeidet Team Nes, for å få et bredere sportslig tilbud.

## Litteratur
*''Haga idrettsforening 1914-1964''. Haga: 1964.

## Eksterne lenker
*
Gnom (band)

**gnom** er et tidligere band med tilholdssted i Bergen startet av brynebuene Janove Ottesen og Geir Zahl, begge på gitar og vokal. Bandet eksisterte i perioden 1997 til 1999 og var forløper for Kaizers Orchestra.

Med seg i bandet fikk Ottesen og Zahl Helge Risa på pumpeorgel, Rune Solheim på trommer og Rolf Prestø på kontrabass. I september 1998 spilte bandet inn albumet *Mys* i Shimmer Recordings. Albumet, som ble bandets eneste, ble gitt ut 17. november samme år i et opplag på 1&nbsp;500 eksemplarer. I forbindelse med suksessen til Kaizers Orchestra ble albumet remastret i 2003 og gjenutgitt i en ny utgave nøyaktig fem år etter den første utgivelsen. Den nye utgivelsen fikk et opplag på 5&nbsp;000 eksemplarer. I 1999 ble Rolf Prestø erstattet av Jon Sjøen og ved årsskiftet ble bandet til Kaizers Orchestra.

## Diskografi
**[[Mys (album)|Mys]]* (1998)

## Eksterne lenker
*
Hu

:*[[Hu (Xi'an)|Hu]] er også navn på et fylke i provinsen [[Shaanxi]] i [[Kina]].*

**Hu** (gammelegyptisk: *ḥw*, også transkribert som *Huh*), var i henhold til oldtidens egyptiske religion og mytologi en abstrakt guddom som guddommeliggjøring av det første ordet, ordet for skapelsen, og det ordet som skaperguden Atum skal ha uttalt i skaperøyeblikket av Enneaden (en gruppe på ni guddommer).

Hu er omtalt allerede i pyramidetekstene i Det gamle rike som ledsager til den avdøde farao. Sammen med Sia («sansene») ble han avbildet i følget til Tot, som han også tidvis ble identifisert med.

## Utvikling

I Mellomriket ble det forstått som at alle guder deltok i Hu og Sia, og ble assosiert med Ptah som skapte universet ved å uttale skapelsens ord. Hu ble vanligvis avbildet i menneskelig form, men med hodet til en falk eller vær. Da Atum og Ra ble identifisert med hverandre og ble til Atum-Ra ble også Hu omdannet til å være denne gudens avkom, og i denne egenskapen ble han nevnt oftere. I Det nye rike ble Hu og Sia sammen med Heka, Irer og Sedjem medlemmer av (eller aspekter av) de fjorten kreative kreftene til Amun-Ra. I tiden til det ptolemeiske kongedømme var han blitt sammensmeltet med Shu («luften»)

Hans navn Hu er antatt å ha sin opprinnelse som et lydord (onomatopoetikon) fra handlingen å trekke pusten, skjønt det kan også bli oversatt til å bety evigheten. Aspektet av slike kreative krefter som evighet og visdom, avledet fra Atum selv, var de som faraoene var mest opptatt av assosiere seg selv med. Som en konsekvens av faraoene avbildet deres guddommelige krefter stundom i form av en sfinks, sittende og med et menneskehode på en løvekropp, var at Hu ble stundom vist i denne formen. Den store sfinksen i Giza ble således sett på som en representasjon av Hu.

## I begynnelsen var ordet
Som skapelsens ord er Hu meget lik det senere hinduistiske konseptet Om (eller Auṃ), en hellig lyd og et åndelig ikon, og det senere hellenistiske konseptet om logos (*mening, fornuft eller ord*), og *tanken om at tanken eksisterte* ble videreutviklet til Johannesevangeliet – vanligvis oversatt som at *i begynnelsen var ordet* heller enn at *begynnelsen var logos*.

## Referanser
Passion and Warfare

***Passion and Warfare*** er Steve Vais andre studioalbum, utgitt i 1990 etter debutalbumet *Flex-Able* og EP'en *Flex-Able Leftovers* som begge kom ut seks år tidligere i 1984. Albumet ble innspilt over flere år, ettersom Vai etter utgivelsen av *Flex-Able* deltok på innspillinger av Alcatrazz, David Lee Roth og Whitesnake. *Passion and Warfare* solgte godt nok til å få gullplate.

## Sporliste
# «Liberty»  – 2:02
# «Erotic Nightmares»  – 4:13
# «The Animal»  – 3:55
# «Answers»  – 2:41
# «The Riddle»  – 6:22
# «Ballerina 12/24»  – 1:45
# «For the Love of God»  – 6:02
# «The Audience Is Listening»  – 5:30
# «I Would Love to»  – 3:40
# «Blue Powder»  – 4:44
# «Greasy Kid's Stuff»  – 2:57
# «Alien Water Kiss»  – 1:10
# «Sisters»  – 4:07
# «Love Secrets»  – 3:35

## Medvirkende
Keyboards: David Rosenthal, Pia Vai, Bob Harris
Bassgitar: Stuart Hamm
Trommer: Tris Imboden, Chris Frazier
Vokal: Jamie Firlotte, Nancy Fagan

## Referanser


## Eksterne lenker
*
Epic Records

**Epic Records** er et amerikansk plateselskap som eies av Sony Music Entertainment.

## Historie
Epic Records startet som et jazz- og klassisk musikk-plateselskap i 1953 av Columbia Records. I 1988 ble deler av CBSs plateselskaper kjøpt opp av Sony og Epic eies idag av Sony BMG.

## Eksempler på artister

* ABBA
* AC/DC
* Audioslave
* Avril Lavigne
*Death Grips
* Korn
* Lamb of God
* Meat Loaf
* Michael Jackson
* Ozzy Osbourne
* Quiet Riot
* Shakira
* Steve Vai
## Eksterne lenker
*
Tarragona

:*Se også [[Tarragona (Davao Oriental)]].*

**Tarragona** er en by i det sørlige Catalonia i Spania. Den er hovedstaden i comarca Tarragonès og i provinsen Tarragona. Romerne gjorde byen til hovedstad i provinsen Tarraconense, noe man finner mange rester fra den dag i dag, i form av ruiner, blant annet et amfiteater og en mur. I 2006 hadde Tarragona 131 156 innbyggere.

Byen er hjemsted for fotballklubben Gimnàstic de Tarragona.

## Referanser


## Eksterne lenker
*
Sigurd Jansen

**Sigurd Alf Jansen** (født 1932) er en norsk komponist, arrangør, pianist, dirigent og orkesterleder.

Han er utdannet innen klassisk musikk ved Musikkonservatoriet i Oslo og var lærer på Klaverakademiet 1957-62. Han ble først kjent som jazzpianist. Siden slutten av 1950-årene har han bidratt som orkesterleder, arrangør og pianist på flere plateinnspillinger. Han har jobbet som kapellmester på Chat Noir og ledet studiobandet for den svenske Hylands Hörna. Sammen med blant andre Rolv Wesenlund og Harald Heide-Steen sto han bak Lysthuset, TV-serien ''Og takk for det'', samt flere revyer.

Jansen var fast ansatt i NRK 1972-92 hvor han var ansvarlig for musikken til svært mange radio- og TV-program, i tillegg til en rekke freelance-oppdrag på 60-tallet. Han var også initiativtager til serien «*Nå får det være norsk*». Jansen har arrangert over 1500 stykker for Kringkastingsorkestret og vært fast dirigent i flere år.

Han var i flere år dirigent under Melodi Grand Prix for det norske bidraget under den internasjonale finalen. I 1964 vant Jansen den norske finalen i Melodi Grand Prix  med *«[[Spiral (sang)|Spiral]]»*. Hans mest kjente slager er         «Vinter og sne» skrevet til ski-VM 1966 og sunget av Wenche Myhre.  

Sigurd Jansen har vunnet flere priser for sine komposisjoner og har ledet flere europeiske orkestre under fremføringen av sine verker. Jansen har hatt tillitsverv innen musikkorganisasjoner, blant annet som formann i NOPA 1972-99.

## Priser og utmerkelser
* Årets verk fra NOPA i 1965, 1967, 1972, 1974, 1975, 1977, 1985, 1990
* Bransjepris som arrangør under Spellemannprisen 1972 
* Nordring prisen for beste musikkprodusent 1973
* Nordring prisen for beste musikkarrangør 1975
* Oslo bys kunstnerstipend
* 1. pris for musikken til åpningen av Oslo Konserthus
* Kardemommestipendiet 1998
* Æresnålen i Svenska kompositörer av Populærmusikk (SKAP)
* Kongens fortjenstmedalje i gull 2005
## Filmmusikk
* 1972: *[[Takt og tone i himmelsengen]]* (dansk)
* 1967: *Elsk...din næste* (dansk)
* 1965: *[[De kalte ham Skarven]]* (norsk)

## Referanser


## Eksterne lenker
* 
*
Grieg Trio

**Grieg Trio** er en norsk pianotrio etablert i 1987.

Trioen består av Vebjørn Anvik (klaver), Ellen Margrete Flesjø (cello) og Sølve Sigerland (fiolin). 

Trioen har vunnet en rekke priser. Den har turnert i store deler av verden, og ble plukket ut av OL på Lillehammer til å presentere norsk kultur i forkant av lekene. I perioden 2004 til 2009 har deltagerne vært kunstneriske ledere for Kammermusikkfestivalen i Stavanger.

## Priser og utmerkelser
* 1. pris i Colmar Chamber Music Competition 1989
* Parkhouse Award 1991 – prisen inkluderer konserter i tre av Londons konsertsaler 
* Norske Shells *Euro Prize* i 1992
* Musikkritikerprisen for 1993/1994
* Griegprisen 1997
* Spellemannprisen 2004 i klassen klassisk musikk for dobbeltalbumet *Dvorak: Complete Piano Trios*
* Gammleng-prisen i klassen *klassisk* i 2005

## Diskografi
* *Brahms: Piano Trios Op. 8 & Op. 87* (Simax Classic, 1994)
* *Mendelssohn-Bartoldy: Piano Trios* (Simax Classic, 1994)
* *Bloch, Martin, Shostakovich* (Simax Classic, 1999)
* *Beethoven + Kaipainen* (Simax Classic, 2002)
* *Antonin Dvorak – Complete Piano Trios* (Simax Classic, 2004) (Dobbeltalbum)
* *Beethoven – Maxwell Davies* (Simax Classic, 2006)
* *Beethoven/Thoresen* (Simax Classic, 2007)
* *Tchaikovsky/Smetana/Grieg* (Simax Classics, 2009)

## Referanser


## Eksterne lenker
Digitaltrykk

**Digitaltrykk** eller **digitalprint** er en reproduksjonsteknikk der digitale bilder gjengis på forskjellige materialer som vanlig papir, fotopapir, plastfolie eller tøystykker. I motsetning til offsettrykk bruker de digitale skriverne en type film som kan brukes flere ganger til ulike bilder, i stedet for kjemisk behandlede aluminiumsplater. Toneren som fargen består av, legges som et tynt lag på utsiden av papiret, i stedet for å trekke inn som flytende blekk. Det gir mulighet for høy oppløsning i rastergrafikken. I trykkeribransjen brukes ofte digitaltrykk for å lage trykksaker i små eller mellomstore opplag. 

*Digitalprint* eller bare *print* (engelsk for «grafisk trykk») brukes også om digitale utskrifter framstilt ved hjelp av blekkskrivere, laserskrivere og kopimaskiner, teknologi som representerer et annet reproduksjonsprinsipp enn tradisjonell trykking som likner bruk av stempler og trykksverte.
 
## Fordeler
*Oppsett av trykkmaskinene er enklere og krever mindre svinn i form av kjemikalier og papir. 
*Utskriftene kan inneholde variable data, som ved adressering eller nummerering.
*Ved bruk av digitaltrykk krever ikke trykksakene tørketid og kan som oftest leveres til sluttbruker umiddelbart.

Digitaltrykk kalles også *lumigraphie*, *digigraphie* eller *[[giclee]]*. Metodene benyttes av en rekke fremtredende kunstnere verden over, til fremstilling av fotografiske forstørrelser eller reproduksjon av grafisk arbeider. Metodene er i ferd med å bli anerkjent som en fullverdig kunstnerisk gjengivelsesmetode. Noen anser at et digitaltrykk med opplag på høyst fem «kopier» kan kalles et originalt kunstverk. 

## Ulemper
*Papiret bøyes rundt valser i trykkmaskinen, og kan derfor ikke være svært tykt.
*Papirformatet kan ikke bli like stort som i en offsetmaskin.

## Se også
* Giclee, digitale utskrifter av høy kvalitet 
* Skriver, elektronisk utskrivningsmaskin
* Digitalfoto,
Garrison Keillor

**Garrison Keillor** (opprinnelig *Gary Edward Keillor*, født 7. august 1942 i Anoka i Minnesota i USA) er en amerikansk forfatter, humorist, musiker, satiriker og radiopersonlighet. Han er best kjent som vert for *[[Minnesota Public Radio]]s* ukentlige radiomagasin *[[A Prairie Home Companion]]*, der han fremstod som norsk-amerikaner. I virkeligheten har han engelsk og skotsk bakgrunn.

Keillor, som var tredje av seks barn, ble oppdratt i den religiøse sekten «Sanctified Brethren». Da han var 14 år gammel ble han døpt i den lille separatistiske sekten Plymouth Brethren. I 1980-årene anså han seg selv for å være «fundamentalistisk personlig kristen».

Han har en bachelorgrad i engelsk fra University of Minnesota (1966), og begynte sin radiokarriere i 1969 som hallomann for klassisk musikk.

*A Prairie Home Companion* hadde sin premiere i 1974 og han trakk seg tilbake i 2016. Blant innslagene er Keillors monolog med nyheter fra Lake Wobegon, som tildels er inspirert av hans hjemby Anoka. Lake Wobegon er en fiktiv småby i det fiktive Mist County i Minnesota *«hvor alle kvinnene er sterke, alle mennene ser bra ut, og alle barna er over gjennomsnittet.»*

Den 29. november 2017 gjorde han det kjent at han hadde blitt avskjediget fra Minesota Public Radio etter at han ble anklaget for «upassende oppførsel mot en kvinne som arbeidet med ham».

## Personlig liv
Keillor har vært gift tre ganger. Han var gift med Ulla Skærved, en dansk tidligere utvekslingselev på gymnaset han gikk på, Anoka High School. De giftet seg i 1985 og han ba om skilsmisse i 1991. Siden 1995 har han vært gift med Jenny Lind Nilsson, en fiolinist ved Minnesota-operaen, som han har en datter med.

## Referanser


## Eksterne lenker
* 
* 
* 
*
Den nordiske barne- og ungdomslitteraturkonferansen

**Den nordiske barne- og ungdomslitteraturkonferansen**, også kalt **Nordisk barnebokkonferanse** (**NBBK**),  er en tverrfaglig konferanse om barne- og ungdomslitteratur. Den arrangeres i Stavanger av Rogaland fylkesbibliotek i samarbeid med Rogaland fylkeskommune og andre og har blitt holdt omtrent annethvert år siden 1993. Konferansen er Nordens største arrangement om barn og unges litteratur og lesing. Konferansen blir vanligvis holdt over tre dager i februar og omfatter foredrag og opplesninger av blant andre norske og utenlandske forskere, formidlere og forfattere. Deltakere er forfattere, illustratører, bibliotekarer, forlagsfolk, litteraturvitere, lærere, oversettere, litteraturkritikere og andre, hovedsakelig fra Skandinavia.

Tidligere ledere for konferansen har blant andre vært Leikny Haga Indergaard og Anne Liv Tønnessen. Prosjektleder i 2008 og 2011 var litteraturformidleren Ine Marit Torsvik Bertelsen. I 2011 deltok over 350 personer på konferansen. I 2015 og 2017 ble NBBK arrangert i Stavanger kulturhus (Sølvberget) og  ledet av bibliotekar Siri Odfjell Risdal.

## Konferanser
*1993: «Ta boka og spis den!» 1. – 3. februar 
*1995: «Du blir hva du leser» 12. – 15. februar 
*1997: «Fantasiens spiskammer» 9. – 12. februar  
*1999: «Rett til vers!» 7.- 10. februar – nordisk samtidslitteratur for barn og unge
*2001: «Ja takk – begge deler!» 10.- 14. februar –  
*2003: «Jeg fant! Jeg fant!» 8. – 12. februar – fokus på myter, legender og fantastisk litteratur 
*2005; «Livet + boka = sant» 5. - 9. februar - blant annet med ondskap som tema
*2008: «Mangfold 2008» 3.- 6. februar
*2011: «Maktens pluttifikasjon» 7.- 9. februar 
* 2015: «Undergang - eller overgang?» 2.-4. februar
* 2017: «Den visuelle vendingen» 6.-8. februar

## Referanser

## Eksterne lenker
* Nettsted for 2008-konferansen
* Kommentarer om konferansen i 1997
Middlesex University

**Middlesex University** er et universitet i London. Det ligger i og har navn etter det historiske grevskapet Middlesex. 

Det ble grunnlagt i 1973 som Middlesex Polytechnic. I 1992 fikk det status som universitet og tok sitt nåværende navn. Universitetets forløpere var St Katherine's College og Hornsey School of Arts and Crafts, som ble grunnlagt i 1880-årene.

Det er fire vanlige campuser i det nordlige London: Trent Park, Hendon, Enfield, Cat Hill og en spesiell campus som er fordelt på flere sykehus. I 2005 ble det også åpnet en campus for utenlandsstudenter i Dubai, og samme år ble en campus i Tottenham nedlagt.
 
## Rangeringer

Middlesex University ble rangert som nummer 89 av 126 britiske universiteter på Complete University Guides liste for 2016 og som nummer 81 av 119 britiske universiteter på *The Guardians* 2016-liste.

I QS World University Rankings for 2014 rangerte universitetet på plass 651-700 av verdens universiteter.

## Referanser
Rønningen

**Rønningen** kan bety:

* Rønningen (Larvik), strøk i Larvik
* Rønningen (Tønsberg), sted i Tønsberg
* Rønningen (Trondheim), bydel i Trondheim
* Rønningen (turisthytte), i Bymarka i Trondheim
* Rønningen (Nøtterøy), sted på Nøtterøy i Færder
* Rønningen Folkehøgskole, folkehøgskole i Oslo
* Rønningen industripark, industriområde i Porsgrunn
* Rønningen (etternavn)
Turt

**Turt** (*Cicerbita alpina*) er en flerårig plante i kurvplantefamilien som kan bli opp til 2 meter høy med blå-fiolette, sjelden kvite blomster i kurver.
Den vokser i høgstaudeeng/-skog på fuktig næringsrik mark (fjell- og skoglier ) og er vanlig i store deler av Norge.
Brunbjørn i Skandinavia beiter på turt om våren og tidlig om sommeren. I denne sesongen er det en av dens viktigste næringskilder. Måten den river av toppen på slike urter er et viktig sportegn. Elg og hjort beiter også på den. Til og med folk har nyttet seg av næringsverdien, gjerne til å drøye eller smaksette supper, grøt eller reinmelk. Den har neppe vært betraktet som noen delikatesse i fersk tilstand, siden den er nokså bitter og besk i smaken. Ifølge presten Hans Jacob Willes beskrivelser av Telemark, skal turt som vokser i fjellet være bedre enn den som vokser i lia, og margen av stekte stilker skal «smake delicat». 

## Galleri

Fil:Asteraceae - Cicerbita alpina.JPG
Fil:Cicerbita alpina (48308281611).jpg
Fil:Cicerbita alpina at Lac de Tavaneuse (1).jpg
Fil:Asteraceae - Cicerbita alpina-1.JPG
Fil:Cicerbita alpina 2005.07.31 11.58.41.jpg
Fil:Samenstand, Alpenmilchlattich.jpg
Fil:Cicerbita alpina RHu 01.JPG


## Referanser




## Eksterne lenker
* 
*
Cino e Lillo Del Duca

**Stadio Cino e Lillo Del Duca** er hjemmebanen til det italienske fotballaget Ascoli Calcio 1898. Stadionet ble bygget i 1962 og har en kapasitet på 20&nbsp;000 tilskuere.
Moline

**Moline** er en by i fylket Rock Island i Illinois i USA. Byen er en del av storbyområdet Quad Cities ved Mississippi. Innbyggertallet i 2000 var 43&nbsp;768. Arealet er 41 kvadratkilometer. Moline fikk bystatus i 1848.

Moline ligger på ei halvøy der Rock River (i sør) løper parallelt med Mississippi (i nord), før disse to møtes. Byområdet utgjør et høydedrag mellom elvene, men dette skjæres opp av flere kløfter, som deler byen opp i naturlige bydeler.

De første som slo seg ned i Moline-området antas å ha vært sauk- og fox-indianere, som brukte området mellom elvene Mississippi og Rock River til jakt og fiske. På begynnelsen av 1800-tallet kom det til jamnlige stridigheter mellom disse og den økende kolonibefolkninga. I 1832 kom det til full krig (Svarte Hauk-krigen (Black Hawk War), oppkalt etter en av stammens høvdinger). De innfødte tapte krigen og måtte i stor grad forlate området.

I 1841 blei det bygd ei demning ved Moline. Vannkrafta herfra trakk til seg møller (navnet er fra det franske ordet for *mølle*) og annen industri, blant annet John Deeres stålplogfabrikk, som blei flytta hit i 1848. Hovedkvarteret for Deere & Company, som i dag er verdens største produsent av landbruksmaskiner, ligger fortsatt i Moline.

Bydelen Olde Towne er prega av at Moline i si tid var den av USAs byer som hadde størst befolkning av belgisk opphav. Andre store immigrantgrupper var franskmenn, tyskere og svensker.

Moline var opprinnelig hjembyen til basketballklubben Tri-Cities Blackhawks, som har flytta flere ganger seinere og nå er kjent som Atlanta Hawks.

## Referanser


## Eksterne lenker
* 
* Quad Cities Online
* Kart fra Google Maps
Massimo Oddo

**Massimo Oddo** (født 14. juni 1976 i Città Sant'Angelo i Pescara) er en italiensk fotballtrener og tidligere fotballspiller.

Som spiller spilte han for klubber som AC Milan, SSC Napoli,  Hellas Verona FC, SS Lazio, Bayern München og US Lecce.

Oddo er sønn av tidligere spiller og trener Francesco Oddo.

## Meritter
**Klubb**
* 2003/2004: Coppa Italia (SS Lazio)
* 2006/2007: Mesterligaen (AC Milan)
* 2006/2007: UEFA Super Cup (AC Milan)

**Landslag**
* 2006 Fotball-VM (Italia)

## Referanser


## Eksterne lenker
* 
*